Don't Let Me Down (שיר של הביטלס)

**Don't Let Me Down** (בעברית: **אל תאכזבי אותי**) הוא שיר של להקת הרוק הבריטית הביטלס, שהוקלט בשנת 1969 במהלך הסשנים ל-Let It Be. הוא נכתב על ידי ג'ון לנון וניתן קרדיט ללנון-מקרטני. הלהקה הקליטה את השיר עם בילי פרסטון. השיר יצא כסינגל יחד עם "Get Back", אך המפיק פיל ספקטור לא כלל את השיר ב-Let It Be. עם זאת, בסופו של דבר הוא נכלל באלבום Let It Be... Naked.

## כתיבה
השיר נכתב על ידי ג'ון לנון כשיר אהבה מיוסרת ליוקו אונו. פול מקרטני תיאר אותו כ, כאשר לנון אומר לאונו, .

## הקלטה ושחרור
הוקלטו גרסאות רבות לשיר בימי הקלטת האלבום "Let It Be". הגרסה שהוקלטה ב-28 בינואר 1969 יצאה כבי-סייד לסינגל "Get Back" שהוקלט באותו היום. "Get Back" הגיע למקום הראשון בבילבורד הוט 100 ו-"Don't Let Me Down" הגיע למקום ה-35. לאחר בחינה מחדש פיל ספקטור השמיט את הסינגל מהאלבום ובמקומו נכנס "Across the Universe".

הביטלס ביצעו את השיר "Don't Let Me Down" פעמיים במהלך הופעת הגג שלהם ב-30 בינואר 1969, וההופעה הראשונה נכללה בסרט Let It Be בבימויו של מייקל לינדזי-הוג. בנובמבר 2003 יצאה עריכה מורכבת של שתי גרסאות הגג ב-Let It Be... Naked. הגרסאות נראו בסרט The Beatles: Get Back - The Rooftop Concert משנת 2022 ומופיעות באלבום ההופעה.

גרסת הבי-סייד של השיר נכללה באוספי הביטלס Hey Jude, 1967-1970, Past Masters Volume Two ו-Mono Masters. אותה הקלטה מופיעה גם בפסקול הסרט התיעודי משנת 1988, דמיין.

## גרסאות כיסוי
השיר הוא אחד משיריה המפורסמים ביותר של הלהקה וזכה לגרסאות כיסוי רבות, בהן:
* בשנת 1969 דילארד וקלארק  הוציאו גרסת כיסוי לשיר באלבומם Through the Morning, Through the Night .
* בשנת 1969, מרסיה גריפית'ס  עשתה גרסת רגאיי לשיר.
* בשנת 1969, הארי ג'יי  הוציאו גרסת כיסוי לשיר באלבומו "The Liquidator" .
* בשנת 1970, בן אי קינג הוציא גרסת כיסוי לשיר באלבומו "Rough Edges" .
* בשנת 1971, שארלוט דאדה הוציאה בגאנה גרסת כיסוי לשיר במקצב אפריקאי.
* בשנת 1977 פיבי סנואו  הוציאה גרסת כיסוי לשיר באלבומה "It Looks Like Snow" .
* בשנת 1978, הזמר היפני הידקי סיג'או  הוציא גרסת כיסוי לשיר באלבומו "BIG GAME'78 HIDEKI".
* בשנת 1992 הקליטה אנני לנוקס את השיר והוא נכלל בצד B באלבומה Walking on Broken Glass .
* בשנת 1992, הלהקה הדנית The Sandmen  הוציאה גרסת כיסוי לשיר באלבומה Sleepyhead .
* בשנת 1993 הקליט זמר הפופ האיטלקי ראיין פריז  גרסת קצבית לשיר.
* בשנת 1996, להקת הרוק האמריקאית The Black Crowes  ביצעה גרסת כיסוי כמה פעמים בשידור חי ושוב בשנת 2005.
* בשנת 1999, להקת Garbage ביצעה גרסת כיסוי בפתיחת הפרלמנט הסקוטי.
* בשנת 1999, להקת ג'ין  ביצעה גרסת כיסוי באלבומה "To See The Lights".
* בשנת 2001, להקת Stereophonics  ביצעה גרסת כיסוי בפסקול הסרט I Am Sam .
* בשנת 2003, פול וולר  ביצע גרסת כיסוי לשיר באלבומו Fly on the Wall - B Sides and Rarities .
* בשנת 2003, להקת Matchbox Twenty  הפכה את השיר לדואט בין הזמר הראשי והפסנתרן רוב תומאס לבין הגיטריסט קייל קוק.
* בשנת 2004, גרג בראון  ביצע גרסת כיסוי לשיר באלבומו In the Hills of California .
* בשנת 2007, דנה פוקס  ומרטין לותר מק'קוי  ביצעו את השיר בסרט מעבר ליקום.
* בשנת 2008, להקת מארון 5 ביצעה גרסת כיסוי לשיר בקונצרט ReAct Now: Music & Relief .
* בשנת 2011, להקת הסקא פאנק-רגאיי, The Aggrolites , מבצעת בהופעותיה גרסת סקא פאנק לשיר.
*מונרו צ'יימברס  ביצע בשידור חי גרסת כיסוי לשיר בדואט עם הזמרת דניאל בלנגר.
* ג'ון מאייר וקית' אורבן עשו גרסת כיסוי בפסטיבל קרוסרודס כמו גם בספיישל ההצדעה לביטלס, The Night That Changed America: A Grammy.
* בשנת 2014, להקת Tackhead  הוציאה גרסת דאב ו-R & B אשר הופיעה באלבום הדיגיטלי שלהם, For the Love of Money , בשנת 2014.
* בשנת 2014, פאולו נוטיני ביצע גרסת כיסוי לשיר באלבומו Caustic Love .

## מבצעים
* ג'ון לנון - גיטרה קולית, גיטרות קצב
* פול מקרטני - גיטרה בס, הרמוניה ווקלית
* ג'ורג' האריסון - גיטרה מובילה, גיבוי קולי
* רינגו סטאר - תופים
* בילי פרסטון - פסנתר חשמלי

שום זיכוי של מפיק רשמי לא נכלל בגין ההופעה הבודדת בגלל "התפקידים המבולבלים של ג'ורג' מרטין וגלין ג'ונס". עם זאת, תווי האוסף בין השנים 1967-1970 זיכו את מרטין כמפיק השיר.

## מצעדים

## לקריאה נוספת

* 
* 
* 



## קישורים חיצוניים

* הערות של המוזיקולוג אלן פולק על הסינגל 

## הערות שוליים

קטגוריה:שירי הביטלס
קטגוריה:שירים באנגלית
קטגוריה:שירים על יוקו אונו
קטגוריה:סינגלים בהוצאת אפל רקורדס